wickkiey/tamil-wikipedia-chunked huggingface dataset:
# வகையீட்டுச் சமன்பாடு

## வகைக்கெழுச் சமன்பாடுகளின் வரிசை மற்றும் படி

- ஒரு வகையீட்டுச் சமன்பாட்டில் அமைந்துள்ள வகைக்கெழுக்களின் வரிசையில் மிக அதிகமான வரிசை, அவ்வகைக்கெழுச் சமன்பாட்டின் *வரிசை* ஆகும்.
- ஒரு வகையீட்டுச் சமன்பாட்டில் அமைந்துள்ள வகைக்கெழுக்களில் மிக அதிகமான வரிசையுடைய வகைக்கெழுவின் படி, அவ்வகைக்கெழுச் சமன்பாட்டின் *படி* ஆகும். ஆனால் வகைக்கெழுக்களின் அடுக்குகள் பின்னமாகவோ அல்லது படிமூலங்களாகவோ இருப்பின் அவற்றை தக்க முறையில் நீக்கிய பின்பே வகையீட்டுச் சமன்பாட்டின் படி காண வேண்டும்.  
| வகைக்கெழுச் சமன்பாடு | உயர்வரிசை வகைக்கெழு உறுப்பு | வரிசை | படி |
| --- | --- | --- | --- |
| <math> \frac{du}{dx} = cu+x^2 </math> | <math> \frac{du}{dx} </math> | 1 | 1 |
| <math> \frac{d^2u}{dx^2} - x(\frac{du}{dx})^3 + u = 0 </math> | <math> \frac{d^2u}{dx^2} </math> | 2 | 1 |
| : <math> (\frac{d^2u}{dx^2})^2 + \omega^2u = 0 </math> | <math> (\frac{d^2u}{dx^2})^2 </math> | 2 | 2 |
| <math> \frac{\partial u}{\partial t} = 6u\frac{\partial u}{\partial x} - \frac{\partial^3 u}{\partial x^3} </math> | <math>\frac{\partial^3 u}{\partial x^3} </math> | 3 | 1 |
# வகையீட்டுச் சமன்பாடு

## வகைகள்

வகைக்கெழுச் சமன்பாடுகள் இரு வகைப்படும்.
- சாதாரண வகைக்கெழுச் சமன்பாடுகள்
- பகுதி வகைக்கெழுச் சமன்பாடுகள்
# வகையீட்டுச் சமன்பாடு

## வகைகள்

### சாதாரண வகைக்கெழுச் சமன்பாடுகள்

ஒரு வகைக்கெழுச் சமன்பாட்டில் வெளிப்படையாகவோ அல்லது மறைமுகமாகவோ ஒரேயொரு சாராமாறி மட்டுமே இடம்பெறுமானால் அச்சமன்பாடு சாதாரண வகைக்கெழுச் சமன்பாடு எனப்படும்.  
எடுத்துக்காட்டுகள்:  
கீழே தரப்பட்டுள்ள எடுத்துக்காட்டுகளில், *u* என்பது மாறி *x* -ல் அமைந்த ஒரு சார்பு மற்றும் *c* , *ω* மதிப்புத் தெரிந்த மாறிலிகள் என்க.  
1. <math> \frac{du}{dx} = cu+x^2. </math>
1. <math> \frac{d^2u}{dx^2} - x\frac{du}{dx} + u = 0. </math>
1. <math> \frac{d^2u}{dx^2} + \omega^2u = 0. </math>
1. <math> \frac{du}{dx} = u^2 + 1. </math>
# வகையீட்டுச் சமன்பாடு

## வகைகள்

### பகுதி வகைக்கெழுச் சமன்பாடுகள்

ஒரு வகைக்கெழுச் சமன்பாட்டில் வெளிப்படையாகவோ அல்லது மறைமுகமாகவோ பல சாராமாறிகளும் அவற்றைப் பொறுத்த பகுதி வகைக்கெழுக்களும் இடம்பெறுமானால் அச்சமன்பாடு பகுதி வகைக்கெழுச் சமன்பாடு எனப்படும்.  
எடுத்துக்காட்டுகள்:  
கீழே தரப்பட்டுள்ள எடுத்துக்காட்டுகளில், *u* என்பது சாராமாறிகள் *x* மற்றும் *t* அல்லது *x* மற்றும் *y*-ல் அமைந்த ஒரு சார்பு.  
1. <math> \frac{\partial u}{\partial t} + t\frac{\partial u}{\partial x} = 0. </math>
1. <math> \frac{\partial^2 u}{\partial x^2} + \frac{\partial^2 u}{\partial y^2} = 0. </math>
1. <math> \frac{\partial u}{\partial t} = 6u\frac{\partial u}{\partial x} - \frac{\partial^3 u}{\partial x^3}. </math>  
சாதாரண மற்றும் பகுதி வகைகெழுச் சமன்பாடுகள் இரண்டுமே *நேரியல் வகைக்கெழுச் சமன்பாடுகள்* மற்றும் *நேரியலில்லா வகைக்கெழுச் சமன்பாடுகள்* என இரு பெரிய பிரிவுகளின் கீழ் பிரிக்கப்படுகின்றன. ஒரு வகைக்கெழுச் சமன்பாட்டிலுள்ள மதிப்பறியப்படாத சார்பு மற்றும் அதன் வகைக்கெழுக்களின் அடுக்குகள் ஒன்று எனில் அச்சமன்பாடு நேரியல் வகைக்கெழுச் சமன்பாடு எனவும் மாறாக அடுக்குகள் ஒன்றுக்கு மேற்பட்டதாக இருப்பின் அச்சமன்பாடு நேரியலில்லா வகைக்கெழுச் சமன்பாடு எனவும் அழைக்கப்படும்.
# வகையீட்டுச் சமன்பாடு

## தீர்வுகள்

சில வகையீட்டுச் சமன்பாடுகளின் தீர்வுகளைக் குறிப்பிட்ட வடிவில் எழுதலாம். கீழே தரப்பட்டுள்ள அட்டவணையில் *H*(*x*), *Z*(*x*), *H*(*y*), *Z*(*y*), அல்லது *H*(*x*,*y*), *Z*(*x*,*y*) என்பவை சாராமாறிகள் *x* அல்லது *y* (அல்லது இரண்டிலும்) அமைந்த தொகையிடத்தக்க சார்புகள். *A*, *B*, *C*, *I*, *L*, *N*, *M* மாறிலிகள். பொதுவாக *A*, *B*, *C*, *I*, *L* -மெய்யெண்கள். எனினும் *N*, *M*, *P* மற்றும் *Q* கலப்பெண்களாகவும் இருக்கலாம். வகையீட்டுச் சமன்பாடுகள், தொகையிடத்தக்கச் சமான வடிவில் அமைந்துள்ளன.  
| வகையீட்டுச் சமன்பாடு | பொதுத்தீர்வு |  |  |
| --- | --- | --- | --- |
| **1** | <math>\frac{dy}{dx} = F(x)\,\!</math>  
<math>dy= F(x) \, dx\,\!</math> | <math>y=\int F(x) \, dx\,\!</math> |  |
| **2** | <math>\frac{dy}{dx} = F(y)\,\!</math>  
<math>dy= F(y) \, dx\,\!</math> | <math>x=\int \frac{dy}{F(y)}\,\!</math> |  |
| **3** | <math>H(y)\frac{dy}{dx} + Z(x)= 0\,\!</math>  
<math>H(y) \, dy+ Z(x) \, dx =0\,\!</math> | <math>\int H(y) \, {dy}+\int Z(x) \, {dx} = C\,\!</math> |  |
| **4** | <math>\frac{dy}{dx} + H(x)y+Z(x)= 0\,\!</math>  
<math>dy + H(x)y \, dx+Z(x) \, dx= 0\,\!</math> | <math>y = - e^{- U(x)} \int e^{U(x)}Z(x) \, {dx}\,,</math>
<math>U(x) = \int H(x) \, dx\,\!</math> |  |
| **5** | <math>\frac{dy}{dx} = F \( \frac{y}{x} \ ) \,\!</math> | <math> \ln Cx = \int \frac{ d r}{F(r) - r} \, \! </math>  
<math> r = y/x \,\! </math> |  |
| **6** | <math>\frac{d^2y}{dx^2} = F(y) \,\!</math> | <math> x = \pm \int \frac{ d y}{\sqrt{2 \int F(y) \, d y + C_1}} + C_2 \, \! </math> |  |
| **7** | <math> H(x,y) \frac{dy}{dx} + Z(x,y) = 0 \,\!</math>  
<math> H(x,y) \, {dy} + Z(x,y) \, {dx} = 0 \,\!</math> | <math> \frac{\partial H}{\partial x} = \frac{\partial Z}{\partial y} \, \! </math> எனில் தீர்வு:  
<math> F(x,y) = \int \ [ H(x,y) \, d y + Z(x,y) \, d x \ ] + \gamma (y) + \chi (x) = C \, \! </math> |  |
| **8** | <math>\frac{d^2y}{dx^2} + I\frac{dy}{dx} + Ly = 0\,\!</math> | }\frac{x}{2} \ )} \ ] \,\!</math> |  |
| **9** | <math> \sum_{\alpha=1}^d I_{\alpha} \frac{d^\alpha y}{dx^\alpha} = 0\,\!</math> | <math> \sum_{\alpha=1}^d A_{\alpha} e^{B_{\alpha} x} = 0 \,\!</math>  
இங்கு <math> B_{\alpha}, \,\!</math> *d* படி கொண்ட பல்லுறுப்புக்கோவையின் *d* தீர்வுகள்:  
<math> \prod_{\alpha=1}^d \ ( B - B_{\alpha} \ ) = 0 \,\!</math> | } |
# வகையீட்டுச் சமன்பாடு

## குறிப்பிடத்தக்க வகைக்கெழுச் சமன்பாடுகள்

<div>
# வகையீட்டுச் சமன்பாடு

## குறிப்பிடத்தக்க வகைக்கெழுச் சமன்பாடுகள்

### இயற்பியல் மற்றும் பொறியியல்

- நியூட்டனின் இரண்டாம் விதி - இயக்கவியல்
- ஹேமில்டனின் சமன்பாடுகள் -செவ்வியல் இயக்கவியல் (classical mechanics)
- கதிரியக்கச் சிதைவு -அணுக்கரு இயற்பியல்
- நியூட்டனின் குளிர்ச்சி விதி - வெப்ப இயக்கவியல்
- அலைச்சமன்பாடு
- மாக்ஸ்வெல்லின் சமன்பாடுகள் -மின்காந்தவியல்
- இசைச்சார்புகளை வரையறுக்கும் லாப்லாசின் சமன்பாடுகள்
- பாய்சான் சமன்பாடுகள்
- ஐன்ஸ்டீனின் களச் சமன்பாடுகள் -பொது ஒப்புமைக் கொள்கை
- ஷ்ரோடிங்கர் சமன்பாடு -குவாண்டம் இயக்கவியல்
- ஜியோடெசிக் சமன்பாடு
- நேவியர்-ஸ்டோக்ஸ் சமன்பாடுகள் -பாய்ம இயக்கவியல்
- கோஷி-ரீமன் சமன்பாடுகள் -மெய்ப்புனை பகுப்பியல்
- பாய்சான்-போல்ட்ஸ்மான் சமன்பாடு -மூலக்கூறு இயக்கவியல்
- ஷேலோ வாட்டர் சமன்பாடுகள்
- யுனிவர்சல் வகைக்கெழுச் சமன்பாடு
- லாரன்ஸ் சமன்பாடுகள்
</div>
# வகையீட்டுச் சமன்பாடு

## குறிப்பிடத்தக்க வகைக்கெழுச் சமன்பாடுகள்

### உயிரியல்

- வெருஹலுசுட்டு சமன்பாடு – உயிரிய மக்கட்தொகை வளர்ச்சி
- வோன் பெர்தலான்பி மாதிரி – உயிரிய தனிப்பட்ட வளர்ச்சி
- லோட்கா-வோல்டரா சமன்பாடுகள் – உயிரிய மக்கட்தொகை இயங்குநிலைகள்
- ரெப்ளிகேட்டர் இயங்குநிலைகள் – கருத்தியல் உயிரியலில் காணப்படுகிறது
- ஆட்சின்-அக்சிலி மாதிரி – நரம்பியல் செயல்பாட்டுத் திறம்
# வகையீட்டுச் சமன்பாடு

## குறிப்பிடத்தக்க வகைக்கெழுச் சமன்பாடுகள்

### பொருளியியல்

- பிளாக்-இசுஹோல்சு PDE
- வெளிப்புற வளர்ச்சி மாதிரி
- மால்தூசியின் வளர்ச்சி மாதிரி
- விடேல்-வோல்பி விளம்பர மாதிரி
# சாதாரண வகையீட்டுச் சமன்பாடு

ஒரு சார் மாறியினது வகைக்கெழுக்களையும் செயலிகளையும் கொண்ட ஒரு வகையீட்டு சமன்பாட்டை **சாதாரண வகையீட்டுச் சமன்பாடு** என்பர்.  
சாதரண வகையீட்டுச் சமன்பாடு கேத்திர கணிதம், இயக்கவியல், வானியல் போன்றவற்றில் பயன்படுத்தப்படுகின்றது. ஆல்வேறு கணிதவியலாளர்கள் சாதாரண வகையீட்டுச் சமன்பாட்டின் உருவாக்கத்திலும் வளர்ச்சியிலும் பங்களித்த போதிலும் நியூட்டன், கிளைரோட் மற்றும் எயூலர் போன்றோர் முக்கியமானவர்களாகக் கருதப்படுகின்றார்கள்.  
நேர்கோடற்ற வகையீட்டுச் சமன்பாடுகளைப் பயன்படுத்தி எல்லா இடங்களிலும் உறுதியான தீர்வைப் பெற்றுக்கொள்ள முடியாது. உதாரணமாக மக்கள் தொகைக் கணிப்பீடு தொடர்பான பிரசினங்களின் தீர்வுகளுக்கு அண்ணளவான பெறுமானங்களையோ அல்லது எதிர்பார்க்கப்படும் பெறுமானங்களியோ மட்டுமே பெறமுடியும்.
# ஜி. யு. போப்

**ஜி. யு. போப்** (*George Uglow Pope*, ஏப்ரல் 24, 1820 - பெப்ரவரி 11, 1908) கனடாவில் பிறந்து கிறிஸ்தவ சமய போதகராகத் தமிழ் நாட்டிற்கு வந்து 40 ஆண்டு காலம் தமிழுக்குச் சேவை செய்தவர். திருக்குறள், நாலடியார், திருவாசகம் ஆகிய நூல்களை ஆங்கிலத்தில் மொழி பெயர்த்தவர்.
# ஜி. யு. போப்

## வாழ்க்கைச் சுருக்கம்

இருக்கும் ஜி. யு. போப் சிலை]]
கனடாவின் பிரின்ஸ் எட்வெர்ட் தீவில் ஜான் போப், காதரீன் யூக்ளோ போப் ஆகியோருக்குப் பிறந்தார் போப்.
ஜீயார்ஜ் யூக்ளோ என்பது போப்பின் இயற்பெயர்.
தந்தையாரின் வாணிபத்திற்காக எட்வர்ட் தீவு சென்றிருந்த குடும்பம், போப்பின் குழந்தைப் பருவத்திலேயே 1826-ஆம் ஆண்டு இங்கிலாந்துக்குக் குடும்பத்துடன் திரும்பியது. ==
- First Catechism of Tamil Grammar for Schools.
- Second Catechism of Tamil Grammar for Schools.
- Third and complete Grammar of the - Tamil Language in both its dialects, with the native authorities.
- Grammar of the Tulu Language.
- Tamil - English.and English - Tamil Lexicon
- Tirukkural — English Translation.
- Naladiyar — English Translation.
- Tiruvasagam — English Translation.
- Select Stanzas from Purananuru, Purapporul Venba Malai etc.translated into English. (Contributed to the journal of the Royal Asiatic Society and the Siddantha Deepika.)
# ஜி. யு. போப்

## விருது வழங்கல்

தமிழ்நாடு அரசு ஜி. யு. போப் பெயரில் 2014 முதல் விருது வழங்கி வருகின்றது
# லயம்

**லயம்** தாளத்தின் காலப் பிரமாணத்தை நிர்ணயிக்கும் அம்சம் ஆகும். அதாவது பாட்டின் காலப் பிரமாணத்திற்கேற்றவாறு சம அளவான வேகத்தில் தாளத்தின் அட்சரங்கள் விழுதலைக் குறிக்கும். தாளத்தை ஒரே காலப் பிரமாணத்திற்கமைய நடத்திச் செல்லுவது லயமாகும். சங்கீதத்தில் லயம் பிரதானமான இடத்தை வகிப்பதனால் இது "பிதா" எனப்படுகிறது. லயம் 3 வகைப் படும். அவையாவன:  
- விளம்பித லயம்
- மத்திம லயம்
- துரித லயம்  
விளம்பித லயம் ஆறுதலாகத் (சௌக்கமாக) தாளம் போடுவதையும் துரித லயம் வேகமாகத் தாளம் போடுவதையும் குறிக்கும். இவை ஒவ்வொன்றும் மேலும் மும்மூன்றாகப் பிரிக்கப்பட்டு நுணுக்கமாகக் கணிக்கப் படுகிறன. அவையாவன:  
- விளம்பித விளம்பித லயம்
- விளம்பித மத்திம லயம்
- விளம்பித துரித லயம்  
- மத்திம விளம்பித லயம்
- மத்திம மத்திம லயம்
- மத்திம துரித லயம்  
- துரித விளம்பித லயம்
- துரித மத்திம லயம்
- துரித துரித லயம்
# அட்சரகாலம்

**அட்சரகாலம்** ஸ்வரங்களின் கால அளவைக் குறிப்பது ஆகும். *ஸ ரி க ம ப த நி* என்னும் கீல் ஸ்வரங்களுக்கு ஒவ்வொரு அட்சர காலமும், ஸா ரீ கா மா பா தா நீ என்னும் நெடில் ஸ்வரங்களுக்கு இவ்விரண்டு அட்சர காலமும் வரும். , எனும் காற்புள்ளி ஒரு அட்சர கால கார்வை ஆகும். **;** எனும் அரைப் புள்ளி இரண்டு அட்சர கால அளவைக் கொண்டது. என்வே ஸா, என்பதன் அட்சர காலம் மூன்று ஆகும். மா; என்பதன் அட்சர காலம் நான்கு ஆகும்.  
உ+ம் : ஸா ரீ கமா, பதா; என்பதன் அட்சரகாலங்கள் 12 ஆகும்.
# கிருதி

**கிருதி** இசை வடிவங்களில் மிகச் சிறந்ததும் அரங்கிசை வகைகளில் மிக முக்கியமானதும் ஆகும். தற்காலத்து அரங்கிசை நிகழ்ச்சிகளில் கிருதிகளைப் பாடுவதற்கு அல்லது இசைப்பதற்குத் தான் அதிகமான நேரம் ஒதுக்கப்பட்டுள்ளது. ஏனெனில் கிருதிகளை அதிகம் பாடும் போது அவற்றைப் பாடுவோர்க்கும், அவற்றைக் கேட்போருக்கும் அரியதோர் இசையின்பம் ஏற்படுகின்றது. பல இசைவாணர்களும் கிருதிகள் வழியாகப் பல அரும்பெரும் கருத்துக்களையும் தங்கள் உள்ளத்தில் எழுந்த உணர்ச்சிகளையும் வெளிப்படுத்தியுள்ளனர். கிருதிகளில் கற்பனை சுரம், நிரவல் முதலியன பாடுவதற்கு ஏற்ற இடங்கள் உள்ளன.  
கிருதிகள் பல்லவி, அனுபல்லவி, சரணம் என்னும் பகுதிகளைக் கொண்டவை. சில கிருதிகளில் அனுபல்லவி இருக்காது. அப்போது சரணத்திற்கு "சமஷ்டி சரணம்" என்று பெயர். சில சமயங்களில் சரணங்கள் ஒன்றுக்கு மேற்பட்டவையாகவும், ஒரே தாதுவால் (சுரக் கோர்வை) அல்லது வெவ்வேறு தாதுக்களால் அமைக்கப்பட்டோ இருக்கலாம். சாகித்தியம் இறைவனை பற்றியதாகவோ, உலகியலைப் பற்றியதாகவோ இருக்கலாம். கிருதியின் எல்லை 1 ½ ஸ்தாயி முதல் 2 ஸ்தாயி வரை உள்ளது. அனாகத, அதீத எடுப்புக்கள் கையாளப்படுகின்றன. கிருதிகள் எல்லா விதமான இராகங்களிலும் அமைக்கப்பட்டுள்ளன. இராகங்களின் வடிவம் அழிந்து போகாமல் இருப்பதற்குக் கிருதிகள் தான் காரணம் என்று கருதப்படுகிறது.
# கிருதி

## கிருதிகளை இயற்றியோர்

1. முத்துத் தாண்டவர்.
1. தியாகராஜர்.
1. சியாமா சாஸ்திரிகள்.
1. பாபநாசம் சிவன்
1. முத்துசுவாமி தீட்சிதர்.
1. சுப்பராய சாஸ்திரி
1. மைசூர் சதாசிவராயர்
1. வீணை குப்பய்யர்
1. சுவாதித் திருநாள்
1. பட்டணம் சுப்பிரமணிய ஐயர்
# கிருதி

## சமுதாயக் கிருதிகள் (தொகுதிக் கிருதிகள்)

ஒரு குறிப்பிட்ட பொருளைப் பற்றி வரைமுறையாக இயற்றப்பட்ட கிருதிகளின் தொகுப்பைச் சமுதாயக் கிருதிகள் என்று கூறுவர். எடுத்துக்காட்டுக்கள் :  
| இல | இயற்றியோர் | கிருதிகளின் பெயர் | பொருள் |  |
| --- | --- | --- | --- | --- |
| 1. | தியாகராஜர் | பஞ்சரத்னம் | நாட்டை, கௌளை, ஆரபி, சிறீ, வராளி ஆகிய 5 கன இராகங்களில் அமைந்தவை. |  |
| 2. | கோபாலகிருஷ்ணபாரதியார் | பஞ்சரத்னம் | நாட்டை, கௌளை, ஆரபி, சிறீ, வராளி ஆகிய 5 கன இராகங்களில் அமைந்தவை. |  |
| 3. | தியாகராஜர் | கோவூர்ப் பஞ்சரத்னம் | கோவூர் சுந்தரேச சுவாமியைப் பற்றிய 5 கிருதிகள். |  |
| 4. | தியாகராஜர் | திருவொற்றியூர் பஞ்சரத்னம் | திருவொற்றியூர் திரிபுர சுந்தரி மீது 5 கிருதிகள். |  |
| 5. | முத்துசுவாமி தீட்சிதர் | கமலாம்பாநவாரணம் | கமலாம்பிகை மீது 9 கிருதிகள் |  |
| 6. | முத்துசுவாமி தீட்சிதர் | அபயாம்பா நவாரணம் | அபயாம்பிகை மீது 9 கிருதிகள் |  |
| 7. | முத்துசுவாமி தீட்சிதர் | சிவா நவாரணம் | சிவன் மீது 9 கிருதிகள் |  |
| 8. | முத்துசுவாமி தீட்சிதர் | பஞ்சலிங்கஸ்தல கிருதிகள் | காஞ்சிபுரம், திருவானைக்கால், திருவண்ணாமலை, காளகஸ்தி, சிவசிதம்பரம்: பிரிதிவி, அப்பு, தேயு, வாயு, ஆகாசம் ஆகிய 5 லிங்கங்களைப் புகழ்ந்து கிருதிகள். |  |
| 9. | முத்துசுவாமி தீட்சிதர் | நவக்கிரக கிருதிகள் | சூரியன், சந்திரன், அங்காரகன், புதன், பிரகஸ்பதி, சுக்ரன், சனீஸ்வரன், ராகு, கேது ஆகிய 9 கிரகங்களைப் பற்றி. | } |  
Carnatic classical music
# செப்டம்பர் 19

## பிறப்புகள்

- 1749 &ndash; சான் பாப்திசுத்து யோசப் டெலாம்பர், பிரான்சிய வானியலாளர், கணிதவியலாளர் (இ. 1822)
- 1759 &ndash; வில்லியம் கிர்பி, ஆங்கிலேயப் பூச்சியியலாளர் (இ. 1850)
- 1886 &ndash; பாசல் அலி, இந்திய உச்ச நீதிமன்ற நீதிபதி (இ. 1959)
- 1911 &ndash; வில்லியம் கோல்டிங், நோபல் பரிசு பெற்ற ஆங்கிலேய எழுத்தாளர் (இ. 1993)
- 1921 &ndash; பாவ்லோ பிரையர், பிரேசில் மெய்யியலாளர் (இ. 1997)
- 1925 &ndash; எம். பி. ஸ்ரீனிவாசன், தென்னிந்திய இசை அமைப்பாளர் (இ. 1988)
- 1937 &ndash; சரோஜா வைத்தியநாதன், பரதநாட்டியக் கலைஞர்
- 1965 &ndash; சுனிதா வில்லியம்ஸ், அமெரிக்க விண்வெளி வீராங்கனை
- 1976 &ndash; இஷா கோப்பிகர், இந்தியத் திரைப்பட நடிகை
- 1980 &ndash; மேக்னா நாயுடு, இந்தியத் திரைப்பட நடிகை
- 1984 &ndash; காவ்யா மாதவன், தென்னிந்தியத் திரைப்பட நடிகை
# செப்டம்பர் 19

## இறப்புகள்

- 656 &ndash; முதலாம் மார்ட்டின் (திருத்தந்தை)
- 1710 &ndash; ஓலி ரோமர், தென்மார்க்கு வானியலாளர் (பி. 1644)
- 1881 &ndash; சேம்சு கார்ஃபீல்டு, அமெரிக்காவின் 20வது குடியரசுத் தலைவர் (பி. 1831)
- 1935 &ndash; கான்சுடன்சுடீன் சியால்க்கோவுசுகி, உருசிய அறிவியலாளர் (பி. 1857)
- 1936 &ndash; விஷ்ணு நாராயண் பட்கண்டே, இந்திய இசைக்கலைஞர் (பி. 1860)
- 1980 &ndash; கே. பி. சுந்தராம்பாள், தமிழிசை, நாடகக் கலைஞர் (பி. 1908)
- 2014 &ndash; உ. ஸ்ரீநிவாஸ், மேண்டலின் இசைக் கலைஞர் (பி. 1969)
- 2019 &ndash; பொன். பூலோகசிங்கம், ஈழத்துத் தமிழறிஞர், பேராசிரியர், வரலாற்றாளர் (பி. 1936)
- 2023 &ndash; பாபு, தமிழகத் திரைப்பட நடிகர்
# செப்டம்பர் 19

## சிறப்பு நாள்

- விடுதலை நாள், (செயிண்ட் கிட்சும் நெவிசும், ஐக்கிய இராச்சியத்திடம் இருந்து 1983)
# ஆசௌச தீபிகை

**ஆசௌச தீபிகை** என்பது பிறப்புகளால் உண்டாகும் விலக்குகளை விளக்கும் நூல். இதனை 17ஆம் நூற்றாண்டில் வாழ்ந்த தமிழாசுர முனிவர் இயற்றினார்.
# ஆசௌச தீபிகை

## அச்சுப்பதிவு

- ஆசௌச தீபிகையை யாழ்ப்பாணம் வண்ணை மா. வைத்தியலிங்கபிள்ளை 1882 இல் அச்சிட்டு வெளியிட்டார்.
- துன்னாலை ஆ. சபாரத்தினக்குருக்கள் தமிழ் ஆசௌச தீபிகைக்குத் தாத்பரிய உரை தந்துள்ளார். பருத்தித்துறையில் இது அச்சிடப்பட்டு வெளியிடப்பட்டது.
- கொக்குவில் இ. சி. இரகுநாதையர் ஆசௌச தீபிகைப் பதிப்பொன்றை வெளியிட்டுள்ளார்.
# இ. சி. இரகுநாதையர்

**இ. சி. இரகுநாதையர்** 1667 இல் இலங்கையில் முதன்முதலாக வாக்கிய பஞ்சாங்கத்தைக் கணித்து வெளியிட்டவரான இராமலிங்க முனிவரின் வழி வந்தவர். இவரது பாட்டனாரான சந்திரசேகர ஐயர் இரகுநாதையர் காலயுக்தி வருடம் (1858 - 1859) முதலும், பின்னர் இவரது தகப்பனார் இ. சிவராமலிங்கையர் ஜய வருடம் (1894 - 1895) முதலும் கணித்து வெளியிட்டுவந்த இப் பஞ்சாங்கத்தைப் பொறுப்பேற்று, விக்கிரம வருடம் (1940 - 1941) முதல் குரோதி வருடம் (1964 - 1965)வரை கணித்து வெளியிட்டார். இவர் யாழ்ப்பாணம் கொக்குவிலைச் சேர்ந்தவர்.  
இவரது தந்தையார் காலத்தில் நிறுவப்பட்ட சோதிடப் பிரகாச அச்சியந்திரசாலை மூலமாகப் பஞ்சாங்கத்தை அச்சிட்டு வெளியிட்டு வந்தது மட்டுமன்றி வேறு பல நூல்களையும் வெளியிட்டுள்ளார்.
# இ. சி. இரகுநாதையர்

## பதிப்பித்த நூல்கள்

- *ஆசௌச தீபிகை*
- *சுப்பிரமணியர் கவசம்*
- *சந்தான தீபிகை பொழிப்புரை* (1940)
- *சனிதுதி*
- *சிவசிராத்த விதி*
- *சிவாலய தரிசனவிதி*
- *செகராசசேகரமாலை* தமது உரையுடன் (1942)
- *நல்வழி*, (தத்துவார்த்த விளக்கவுரையுடன்)
# இ. சி. இரகுநாதையர்

## வெளி இணைப்பு

- சிவாலய தரிசன விதி - மின்னூல் - நூலகம் திட்டம்
# சனவரி 25

## பிறப்புகள்

- 1627 &ndash; இராபர்ட் வில்லியம் பாயில், அயர்லாந்து-ஆங்கிலேய வேதியியலாளர், இயற்பியலாளர் (இ. 1691)
- 1736 &ndash; ஜோசப் லூயி லாக்ராஞ்சி, இத்தாலிய-பிரான்சியக் கணிதவியலாளர், வானியலாளர் (இ. 1813)
- 1759 &ndash; இராபர்ட் பர்ன்சு, இசுக்கொட்டியக் கவிஞர் (இ. 1796)
- 1783 &ndash; வில்லியம் கோல்கேட், ஆங்கிலேய-அமெரிக்கத் தொழிலதிபர் (இ. 1857)
- 1824 &ndash; மைக்கேல் மதுசூதன் தத்தா, இந்தியக் கவிஞர், நாடகாசிரியர் (இ. 1873)
- 1872 &ndash; பி. ஆர். ராஜமய்யர், எழுத்தாளர், பத்திரிகையாசிரியர் (இ. 1898)
- 1882 &ndash; வெர்ஜீனியா வூல்ஃப், ஆங்கிலேயப் புதின எழுத்தாளர் (இ. 1941)
- 1920 &ndash; பித்துக்குளி முருகதாஸ், பக்திப் பாடகர் (இ. 2015)
- 1920 &ndash; பால்ராஜ் மாதோக், இந்திய அரசியல்வாதி
- 1927 &ndash; டாம் ஜோபிம், பிரேசில் பாட்ரகர், இசைக்கலைஞர் (இ. 1994)
- 1928 &ndash; எதுவார்து செவர்துநாத்சே, ஜார்ஜியாவின் 2வது அரசுத்தலைவர் (இ. 2014)
- 1933 &ndash; சில்லையூர் செல்வராசன், ஈழத்து எழுத்தாளர், கவிஞர், நடிகர் (இ. 1995)
- 1933 &ndash; கொரசோன் அக்கினோ, பிலிப்பீன்சின் 11வது அரசுத்தலைவர் (இ. 2009)
- 1938 &ndash; எட்டா ஜேம்சு, அமெரிக்கப் பாடகர் (இ. 2012)
- 1938 &ndash; விளாடிமிர் விசொட்சுக்கி, உருசியப் பாடகர், இசைக்கலைஞர், நடிகர் (இ. 1980)
- 1941 &ndash; செங்கை ஆழியான், ஈழத்து எழுத்தாளர் (இ. 2016)
- 1957 &ndash; ஜெனிபர் லீவிஸ், அமெரிக்க நடிகை
- 1958 &ndash; கவிதா கிருஷ்ணமூர்த்தி, இந்தியப் பாடகி
- 1967 &ndash; ஊர்வசி, தென்னிந்தியத் திரைப்பட நடிகை
- 1980 &ndash; சேவியர் எர்னாண்டசு, எசுப்பானியக் கால்பந்து வீரர்
- 1981 &ndash; அலீசியா கீசு, அமெரிக்கப் பாடகி, நடிகை
- 1988 &ndash; செதேஷ்வர் புஜாரா, இந்தியத் துடுப்பாட்ட வீரர்
- 1988 &ndash; அனுசிறீ, கன்னடத் திரைப்பட நடிகை
# சனவரி 25

## இறப்புகள்

- 390 &ndash; நசியான் கிரகோரி, இறையியலாளர் (பி. 329)
- 844 &ndash; நான்காம் கிரகோரி (திருத்தந்தை) (பி. 795)
- 1895 &ndash; தி. முத்துச்சாமி ஐயர், பிரித்தானிய இந்தியாவின் சென்னை உயர்நீதிமன்றத்தின் முதலாவது இந்திய நீதிபதி (பி. 1832)
- 1918 &ndash; வில்லியம் வெட்டர்பர்ன், பிரித்தானிய இந்தியாவின் குடிமைப் பணி அதிகாரி, அரசியல்வாதி (பி. 1938)
- 1947 &ndash; அல் கபோன், அமெரிக்கக் கடத்தல்காரர் (பி. 1899)
- 1951 &ndash; அலெக்சாண்டர் பிரான்சிஸ் மொலமுறே, இலங்கை அரசியல்வாதி, அரசாங்க சபையின் முதலாவது சபாநாயகர் (பி. 1988)
- 1960 &ndash; காவ்ரீல் திக்கோவ், சோவியத் வானியலாளர் (பி. 1875)
- 1964 &ndash; கீழப்பளுவூர் சின்னச்சாமி, இந்தி எதிர்ப்புப் போராட்ட செயற்பாட்டாளர், போராளி (பி. 1915)
- 1983 &ndash; என். எம். ஆர். சுப்பராமன், இந்திய அரசியல்வாதி (பி. 1905)
- 1988 &ndash; திருவாசக சுவாமிகள், ஈழத்து சைவத் துறவி, சொற்பொழிவாளர் (பி. 1904)
- 2001 &ndash; அலெக்சாந்தர் சுதக்கோவ், சோவியத் உருசிய இயற்பியலாளர் (பி. 1921)
- 2005 &ndash; பிலிப் ஜான்சன், அமெரிக்கக் கட்டிடக் கலைஞர், படிகப் பேராலயத்தை வடிவமைத்தவர் (பி. 1906)
- 2009 &ndash; எலினார் பிரான்சிசு கெலின், அமெரிக்க வானியலாளர் (பி. 1932)
- 2014 &ndash; எம். உதயகுமார், இலங்கைத் தமிழ்த் திரைப்பட, நாடக நடிகர் (பி. 1938)
- 2016 &ndash; கல்பனா, மலையாள நடிகை (பி. 1965)
- 2019 &ndash; கிருஷ்ணா சோப்தி, இந்திய எழுத்தாளர் (பி. 1925)
- 2021 &ndash; சி. ஆர். பார்த்திபன், தமிழ்த் திரைப்பட, நாடக நடிகர் (பி. 1929)
- 2024 &ndash; பவதாரிணி, தமிழ்த் திரைப்பட இசையமைப்பாளர், பாடகி (பி. 1976)
# சனவரி 25

## சிறப்பு நாள்

- தேசிய ஊட்டச்சத்து நாள் (இந்தோனேசியா)
- தேசிய வாக்காளர் நாள் (இந்தியா)
# தமிழர் தற்காப்புக் கலைகள்

நடனம், இசை, மொழி போன்றே ஒவ்வொரு இன அல்லது மக்கள் குழுவும் தனித்துவமான தற்காப்புக் கலை மரபை கொண்டிருக்கின்றது. தென்னிந்தியாவில் இருந்த நாடுகள் தம்மோடும் பிறரோடும் தொடர்ந்து போர்களில் ஈடுபட்டதால் போரியலின் ஒரு அம்சமாக தற்காப்புக் கலைகள் வளர்த்தெடுக்கப்பட்டன. **தமிழர் தற்காப்புக் கலைகள்** (*Tamil martial arts*) பல்லவ, சேர, சோழ, பாண்டிய நாட்டுப் போர் சாதிகளின் மரபில் தோன்றிய சண்டை அல்லது தற்காப்பு வழிமுறைகள், மரபுகள், நுட்பங்கள், ஆயுதங்கள் ஆகியவற்றை குறிக்கின்றன எனலாம்.
# தமிழர் தற்காப்புக் கலைகள்

## தமிழர் தற்காப்புக் கலைகள்

### வெற்றுக்கை கலைகள்

- வர்மக்கலை
- அடிதட (Kickboxing)
- குத்து வரிசை (Hand and Foot Combat)
- மல்யுத்தம் (Grappling)
- களரிப்பயிற்று
# தமிழர் தற்காப்புக் கலைகள்

## தமிழர் தற்காப்புக் கலைகள்

### ஆயுதங்கள் பயன்படுத்தும் கலைகள்

- சிலம்பம்
- முச்சாண் (Short Staff)
- இரட்டை முழங்கோல் (Double Stick)
- இரட்டை வாள் (Double Swords)
- வாள் (Single Sword)
- வாள், கேடயம் (Sword/ Shield)
- வெட்டரிவாள் (Machete)
- கத்தரி (Small Dagger)
- பீச்சுவா (Double Edged Kris)
- சுருள் பட்டை :en:Surul Pattai (Spiral Steel Whip)
- சூலம் (Trident)
- மடுவு :en:Maduvu (Deer Horns)
- சுருள் கொம்பு (Spiral Horns)
- வளரி
# சுவீடன்

**சுவீடன்** (*Sweden*) ஐரோப்பாவின் ஸ்கான்டினாவியப் பகுதியில் உள்ள ஒரு நாடாகும். பின்லாந்தும் நார்வேயும் இதன் அண்டை நாடுகள். பரப்பளவின் அடிப்படையில் இது ஐரோப்பிய ஒன்றியத்தில் மூன்றாவது பெரிய நாடு.
# சுவீடன்

## பெயர்க்காரணம்

தற்காலப்பெயரான சுவீடன், பழைய ஆங்கில வழக்குச் சொல்லான சுவேத மக்கள் எனும் பொருள் கொண்ட ***சுவியோபியோட்*** என்பதலிருந்து உருவானது. இவ்வழக்குச் சொல்லானது, பியோவல்ப்பின் சுவியோரைசில் பதிவாகியுள்ளது).
# சுவீடன்

## வரலாற்றுச் சுருக்கம்

17ஆம் நூற்றாண்டின் மத்தியில், நாட்டின் மாகாணங்களை விரிவாக்கி சுவீத பேரரசு உருவாக்கப்பட்டது. உருவாகிய சில ஆண்டுகளில், ஐரேப்பாவின் மிகப்பெரும் சக்தியாக உருவானது. பெரும்பாலான மாகாணங்கள் 18 மற்றும் 19 ஆம் நூற்றாண்டுகளில் ஸ்காண்டிநேவிய தீபகற்பத்திலிருந்து சுவீடனால் கைப்பற்றப்பட்டது. தனது கிழக்கு மாகாணமான பின்லாந்தை இரசியப் பேரரசிடம் 1809ம் ஆண்டு இழந்தது. 1814 ஆண்டில் நிகழ்ந்த தனது நேரடிப் போருக்குப் பின்னர், அமைதியை கடைபிடிக்கின்றது. சனவரி 1, 1995 நாள் முதல் ஐரோப்பிய ஒன்றியத்தின் உறுப்பினராகவும், பொருளாதார ஒத்துழைப்பு மற்றும் மேம்பாட்டு அமைப்பின் உறுப்பினராக உள்ளது.
# சுவீடன்

## மாவட்டங்கள்

ஸ்வீடன் *லான்* என்று அழைக்கப்படும் 21 மாவட்டங்களாக பிரிக்கப்பட்டுள்ளது.
| # ஸ்டோக்ஹோம் மாவட்டம்
# ஹாலந்து மாவட்டம் | <ol start="12">

<li> வாஸ்த்ரா கோட்லான்ட் மாவட்டம்
<li> வார்ம்லாண்ட் மாவட்டம்
<li> ஓரிப்ரோ மாவட்டம்
<li> வாஸ்ட்மான்லாண்ட் மாவட்டம்
<li> டோலர்னா மாவட்டம்
<li> கால்விபோரி மாவட்டம்
<li> வாஸ்தெர்நோர்லாண்ட் மாவட்டம்
<li> ஜ்யாம்ட்லாண்ட் மாவட்டம்
<li> வாஸ்தெர்பொட்டென் மாவட்டம்
<li> நோர்பொட்டென் மாவட்டம் | } |
| --- | --- | --- |
# ஹாலந்து மாவட்டம் | <ol start="12">

## புவி அமைப்பு

சுவீடன் - தெற்கில் ஐரோப்பாவையும், நீண்ட கடற்பரப்பு கொண்ட கிழக்கில் பால்திக் கடலையும், மேற்கில் ஸ்காண்டிநேவிய தீபகற்பத்தையும் கொண்டுள்ளது. இங்குள்ள ஸ்காண்டிநேவிய மலைத்தொடரானது, சுவீடனையும் நார்வேயையும் பிரிக்கின்றது. பின்லாந்தானது, நாட்டின் வடகிழக்கு எல்லையாக அமைந்துள்ளது. மேலும் டென்மார்க், ஜெர்மனி, போலாந்து, இரசியா, லுதியானா, லாத்வியா, எஸ்தானியா ஆகிய நாடுகள், சுவீடனின் அண்டை நாடுகளாகும். ஒரிசன்ட் பாலத்தின் மூலம், டென்மார்க்குடன் இணைந்துள்ளது. ஐரோப்பாவின் மிக நீண்ட எல்லையை சுவீடன் கொண்டுள்ளது ( நார்வேயுடன், நீளம் - 1,619 கி.மீ. ).
# ஹாலந்து மாவட்டம் | <ol start="12">

## புவி அமைப்பு

### காலநிலை

**ஆண்டின் சராசரி காலநிலை - சுவீடன் (°C)**  
| நகரம் | மார்கழி - தை | தை - மாசி | மாசி - பங்குனி | பங்குனி - சித்திரை | சித்திரை - வைகாசி | வைகாசி - ஆனி | ஆனி - ஆடி | ஆடி - ஆவணி | ஆவணி - புரட்டாசி | புரட்டாசி - ஐப்பசி | ஐப்பசி - கார்த்திகை | கார்த்திகை - மார்கழி |
| --- | --- | --- | --- | --- | --- | --- | --- | --- | --- | --- | --- | --- |
# ஹாலந்து மாவட்டம் | <ol start="12">

## ஆட்சிமுறை

அரசியலமைப்பு முடியாட்சியான சுவீடனின் **காரல் 16ம் மன்னர் குஸ்தாப்** தலைவராக உள்ளார். ஆனால், அதிகாரத்தை அரசு நிகழ்ச்சிகள் மற்றும் பிரதிநிதித்துவம் வரையில் வரையறுக்கப்பட்டது. பொருளாதார புலனாய்வு பிரிவின்படி, 167 ஜனநாயக நாடுகளுடன் மதிப்பிடும் 2010 ஆம் ஆண்டில் நான்காவது இடத்தில் ஸ்வீடன் உள்ளது.  
சுவீடன் நாட்டின் நாடாளுமன்றத்தின் பெயர் - ரிஸ்க்ஸ்டேக். 349 உறுப்பினர்களைக் கொண்ட இந்த அவையே, நாட்டின் பிரதமரை தேர்வு செய்கின்றது. நாடாளுமன்றத் தேர்தல், நான்காண்டிற்கு ஒருமுறை செப்டம்பர் மாதம் மூன்றாம் ஞாயிறன்று நடக்கிறது.  
**சுவீடன் நாடாளுமன்ற கட்சிகள்**  
| தமிழ் பெயர் | சுவீட மொழியில் | சுருக்கப் பெயர் | தொகுதிகளின் எண்ணிக்கை | அவையின் நிலை |
| --- | --- | --- | --- | --- |
| **மைய வலதுசாரி கட்சிகள்** | **193** |  |  |  |
| நடுத்தரக்கட்சி | Moderata samlingspartiet | (M) | 107 | ஆம் |
| சுதந்திர மக்கள் கட்சி | Folkpartiet liberalerna | (FP) | 24 | ஆம் |
| மையக்கட்சி | Centerpartiet | (C) | 23 | ஆம் |
| கிருத்துவ ஜனநாயகக் கட்சி | Kristdemokraterna | (KD) | 19 | ஆம் |
| சுவீட ஜனநாயகக் கட்சி | Sverigedemokraterna | (SD) | 20 | இல்லை |
| **மைய இடதுசாரி கட்சிகள்** | **156** |  |  |  |
| சமூக ஜனநாயக கட்சி | Socialdemokraterna | (S) | 112 | இல்லை |
| பசுமைக்கட்சி | Miljöpartiet | (MP) | 25 | இல்லை |
| இடதுசாரி கட்சி | Vänsterpartiet | (V) | 19 | இல்லை |
# பிளேடைம் (திரைப்படம்)

**பிளேடைம்** (Play Time) 1967 ஆம் ஆண்டு வெளிவந்த பிரெஞ்சு மொழித் திரைப்படமாகும்.ஜாக்குவஸ் டாத்தி இயக்கத்தில் வெளிவந்த இத்திரைப்படத்தில் ஜாக்குவஸ் டாத்தி முக்கியக் கதாபாத்திரத்தில் நடித்தும் உள்ளார்.
# பிளேடைம் (திரைப்படம்)

## வகை

கலைப்படம் / நகைச்சுவைப்படம்
# பிளேடைம் (திரைப்படம்)

## கதை

இத்திரைப்படத்தில் எம். கியுலொட் மற்றும் சில அமெரிக்க சுற்றுலாப்பயணிகள் அனைவரும் அதிநவீனமான பாரிஸில் நுழைகின்றனர்.மேலும் இவர்கள் கண்களால் நம்ப இயலாத விஞ்ஞான உலகமாக அதன் மாற்றம் இவற்றுடன் தொடரும் நகைச்சுவைக் காட்சியமைப்பு போன்றன திரைக்கதையில் ஒரு சிறப்பம்சமாகும் இத்திரைப்படத்தின் கதாநாயகனாக நடித்திருக்கும் ஜாக்குவஸ் டாத்தி தனது செய்கை நடிப்புகள் மூலம் அவரது நகர மக்களை அசத்துகின்றார்.சலனப் படமாக எடுக்கப்பெற்றூக்கும் இத்திரைப்படத்தில் டாத்தி தனது குறும்புகளால் மக்களை சிரிக்க வைக்கின்றார்.
# பிளேடைம் (திரைப்படம்)

## துணுக்குகள்

- இத்திரைப்படத்தின் காட்சியமைப்புகளுக்காக டாத்தி மிகவும் பிரமாண்ட வடிவமைப்புகளை செய்ததன் பேரில் அவரின் இத்திரைப்படம் பல சிக்கல்களில் மாட்டியிருந்தது .குறிப்பாக பணப் பற்றாக்குறை காரணமாக கடனுதவியைப் பெற நேரிட்டது குறிப்பிடத்தகுந்த ஒரு விடயம்.
# காக்குஷி-தோரிடே நோ சான்-ஆகுனின்

**காக்குஷி-தோரிடே நோ சான்-ஆகுனின்** ஆங்கிலத்தில் (The Hidden Fortress) 1958 ஆம் ஆண்டு வெளிவந்த ஜப்பானிய மொழித் திரைப்படமாகும்.அகிரா குரோசாவா இயக்கத்தில் வெளிவந்த இத்திரைப்படத்தில் டோஷிரோ மிபூன்,மிசா யுஹெரா மற்றும் பலர் நடித்திருந்தனர்.
# காக்குஷி-தோரிடே நோ சான்-ஆகுனின்

## வகை

நகைச்சுவைப்படம் / நாடகப்படம்
# காக்குஷி-தோரிடே நோ சான்-ஆகுனின்

## கதை

மக்காபெ தனது நாட்டு இளவரசியாரைக் காப்பாற்றுவதே முக்கிய கொள்கையாக இருக்கும் ஒரு வீரன். மேலும் இவரது வழியில் தங்கம் கிடைக்கும் என வந்த இரு முட்டாள்கள் மாட்டிக்கொள்ளவே அவர்களிற்குத் தங்கம் இருக்கும் இடத்தை தெரிவிக்கப்போவதாக கூறிக்கொள்ளும் மக்காபெ அவர்கள் இருவரையும் அலைக்கழிக்கின்றார்.ஆரம்ப காலங்களில் மக்காபெ எனும் கொள்ளைக்காரனைத்தேடி வரும் அவ்விருவரும் வருகின்றனர் ஆனால் அவரிடமே கூலிகளாக வேலை செய்வதென்பதறியாது பின்பு அவ்வுண்மையத் தெரிந்து கொள்கின்றனர்.இவரிடமிருந்து தப்பிச்செல்ல பலமுறை முயன்றும் முடியவில்லை தோற்றுப்போகின்றனர்.இளவரசியார் ஒருவரை இவர் கடத்தி வந்ததாக தம் ஊரில் அறிந்து வந்த இவ்விரு முட்டாள்களும் அவ்விளவரசியாரைக் காப்பாற்றுவதற்காகவே மக்கபெ இவ்வாறு தலைமறைவான இடத்தில் தங்கியுள்ளார் என்பதனைப் அறியாது உள்ளனர்.இதற்கிடையில் இளவரசியாரை மக்கபே எவ்வாறு காப்பாற்றுகின்றார் என்பது திரைக்கதை முடிவு.
# மடடாயோ

**மடாடாயோ** (Madadayo) 1993 ஆம் ஆண்டு வெளிவந்த ஜப்பானிய மொழித் திரைப்படமாகும்.இத்திரைப்படம் உலகின் அதிசிறந்த கலைப்பட இயக்குநர்களில் ஒருவரான அகிரா குரோசாவாவின் இயக்கத்தில் வெளிவந்த இறுதித் திரைப்படமாகும்.
# மடடாயோ

## வகை

கலைப்படம்
# மடடாயோ

## கதை

பிரபல ஜப்பானிய எழுத்தாளரும் ஆசிரியருமான உச்சிடா கியகென் (1889-1971) ஜேர்மனிய ஆசிரியப் பதவியில் இருந்து விலகுவதிலிருந்து ஆரம்பிக்கும் இத்திரைப்படம் மேலும் அவரது பழைய மாணவர்கள் அவருக்கு வழங்கும் சிறப்பு விழாவொன்றில் கலந்து கொள்ளும் வரை காட்சிகள் காண்பிக்கப்படுகின்றன.மடாடோயிவின் அர்த்தம் என்னவெனில் "இன்னமும் ஆயத்தமில்லையா" என்பது பொருள் இதனை இவரது மாணவர்கள் அவரது சிறப்பு விருந்தில் கேட்டனர்.அதாவது இன்னமும் சாவதற்கு ஆயத்தமில்லையா.அவ்வாசிரியரும் சாவு வெகு விரைவில் உள்ளது மேலும் வாழ்க்கை இன்னும் உள்ளது என உரக்கக் கூறுகின்றார்.மேலும் இத்திரைப்படம் அவரின் புதிய வீட்டு மாற்றம் மற்றும் தனது பூனையொன்றின் தொலைவு போன்றவற்றில் திரைக்கதை நகர்கின்றது.
# பகெலி

**பகெலி** (paheli) திரைப்படம் ஹிந்தித்திரை நடிகர்களான ஷா ருக் கான் மற்றும் ராணி முகர்ஜி ஆகியோரின் நடிப்பில் வெளிவந்த திரைப்படமாகும்.மேலும் இத்திரைப்படம் 2005 ஆம் ஆண்டிற்கான ஆஸ்கார் விருது பெறுவதற்கான போட்டிக்கு அனுப்பி வைக்கப்பட்டது குறிப்பிடத்தக்கது.
# பகெலி

## வகை

காதல்படம் / பேய்ப்படம்
# பகெலி

## கதை

கிஷனை மணம் செய்து கொள்வதற்காக ஆயத்தம் செய்யும் லச்சி தனது வருங்கால கணவரின் வியாபார விருப்பங்களுக்கிணைய பிரியும் பொழுது அவர் ஒரு ஆவியினை சந்திக்கின்றார் ஆரம்ப காலத்தில் அவரது கணவரின் உருவைப்பெற்ற அந்த ஆவி லச்சியின் மீது இருந்த காதல் காரணமாக அவரைப் பின் தொடர்கின்றது.லச்சியின் வருங்கால கணவரைப் போல உருவத்தினை பெறும் ஆவி தான் ஒரு ஆவியென்ற உண்மையை லச்சியிடம் மாத்திரமே கூறுகின்றது.
# தில் சே

***தில்* *சே*** (*Dil Se*) திரைப்படம் 1998 இல் வெளியிடப்பட்ட ஹிந்தித் திரைப்படமாகும். மணிரத்னம் இயக்கத்தில் வெளிவந்த இத்திரைப்படம் தமிழ், தெலுங்கு ஆகிய மொழிகளில் மொழிபெயர்ப்பு செய்து வெளியிடப்பட்டது.
# தில் சே

## வகை

காதல்படம் / நாடகப்படம்
# தில் சே

## கதை

அமர்காந்த் வர்மா (ஷா ருக் கான்) பத்திகையாளராவார். அனைத்திந்திய வானொலியில் பணிபுரியும் இவர் மேக்னாவை (மனீசா கொய்ராலா) ஒரு புகையிரத சாலையில் சந்திக்கின்றார். அவரிடம் காதல் வசப்படும் வர்மா பின் தொடர்ந்து சென்று காதலிப்பதையும் கூறுகின்றார். இதனைப் பொருட்படுத்தாது இருக்கும் மேக்னா தனக்கு மணம் ஆகிவிட்டதென பொய் கூறுகின்றார். ஒரு தீவிரவாதப் பெண்ணாகவும் காஷ்மீர் பகுதியிலிருந்து இந்தியப் படைகளினால் தங்கள் குடும்பத்திற்கு ஏற்படும் அவல நிலைகளினால் தீவிரவாதியாக மாற்றப்படுகிறாள் எனவும் தெரிந்து கொள்ளும் வர்மா அவளிடம் நோக்கிச் செல்கின்றார். இறுதியில் அவரைப் பார்க்கும் வர்மா அவள் தற்கொலைதாரியாக உடலில் வெடி மருந்துகளைச் சுமந்து செல்வதை உணராமல் அவள் அருகில் செல்கின்றார் .எதிர்பாராத விதமாக வெடித்த அவள் உடலில் சுமந்து சென்ற வெடிப்பொருளினால் இருவரும் இறக்கின்றனர்.
# தில் சே

## விருதுகள்

**1999 பெர்லின் உலகத்திரைப்பட விழா (ஜேர்மன்)**
- வென்ற விருது-நெட்பாக் விருது-மணிரத்னம்
**1999 தேசியத் திரைப்பட விருது (இந்தியா)**
- வென்ற விருது -சில்வர் லோட்டஸ் விருது - **சிறந்த ஒளிப்பதிவு** -சந்தோஷ் சிவன்
- வென்ற விருது -சில்வர் லோட்டஸ் விருது - **சிறந்த ஒலிப்பதிவு** - H.சிறீதர்
**1999 பில்ம்பேர் விருதுகள் (இந்தியா)**
- வென்ற விருது - **சிறந்த புதுமுக நட்சத்திரம்** - பிரீத்தி சிந்தா
- வென்ற விருது - **சிறந்த பாடலாசிரியர்** - குல்சார்
- வென்ற விருது - **சிறந்த ஆண் பாடகர்** - சுக்விந்தர் சிங் **சையா சையா** பாடலிற்காக
- வென்ற விருது - **சிறந்த இசையமைப்பாளர்** - ஏ.ஆர்.ரஹ்மான்
- வென்ற விருது - **சிறந்த சிகை அலங்காரம்** - பாராஹ் கான்
- வென்ற விருது - **சிறந்த ஒளிப்பதிவு** - சந்தோஷ் சிவன்
# பைண்டிங் நீமோ

**ஃபைண்டிங் நீமோ** (**Finding Nemo**) 2003 ஆம் ஆண்டு வெளிவந்த ஆங்கிலத் திரைப்படமாகும். ஆண்ட்ரூ ஸ்டாண்ட்டொன் இயக்கத்தில் வெளிவந்த இது ஒரு 'இயக்கமூட்டிய திரைப்படம்' (Animation movie) ஆகும். பல திரைப்பட நடிகர்கள் இத்திரைப்படக் கதாபாத்திரங்களுக்குக் குரல் கொடுத்துள்ளனர் என்பது குறிப்பிடத்தக்கது.
# பைண்டிங் நீமோ

## வகை

இயக்கமூட்டியபடம் / சிறுவர்படம்
# பைண்டிங் நீமோ

## கதை

பசிபிக் கடலில் வாழும் மார்லின் என்ற மீன் தனது மனைவியை இழந்த பின்னர், தனது ஒரே மகனான நீமோவை மிகவும் பாதுகாப்பாக வளர்க்கின்றது. தந்தை மீனின் சொற்களைப் பொருட்படுத்தாத நீமோ, தான் வாழும் பகுதியில் இருந்து பல தூரம் கடந்து செல்லும் பொழுது மனிதர்களால் பிடிக்கப்படுகிறது. இதைக் கண்ட மார்லின் தனது மகனை மீட்க அந்த படகினை துரத்திச் செல்கிறது.  
நீமோ, சிட்னி துறைமுகம் அருகே ஒரு பல் வைத்தியரின் மீன் தொட்டியில் அடைக்கப்படுகின்றது. அங்கு வாழும் பிற மீன்களுடன் நட்புக் கொள்கிறது. இதற்கிடையே, நீமோவைத் தேடிச் செல்லும் மார்லினுக்கு, செல்லும் வழியில் பலரும் உதவி செய்கின்றனர். டோரி என்னும் மீனுடன் சிநேகிதம் கொள்ளும் மார்லின் தனது மகனைத் தேடி சிட்னி வரை செல்கின்றது.  
தனது தந்தை தன்னை மீட்க சிட்னி வருவதை அறியும் நீமோவும், மீன் தொட்டியிலிருந்து தப்பிக்க முற்படுகிறது. நீமோவால் தப்பிக்க முடிந்ததா, தந்தையும் மகனும் ஒன்று சேர்ந்தார்களா என்பதே மீதிக் கதை.
# பைண்டிங் நீமோ

## விருதுகள்

இத்திரைப்படம் 2003-ஆம் ஆண்டிற்கான 'சிறந்த இயக்கமூட்டிய திரைப்படம்' ('Best Animated Feature Film') என்ற ஆஸ்கார் விருதினைப் பெற்றது. இது தவிர 32 வேறு விருதுகளையும் பெற்றுள்ளது.
# பைண்டிங் நீமோ

## துணுக்குகள்

- ஜனவரி 2005 வரையில், 22 மில்லியன் டி.வி.டிக்கள் (DVD) விற்று, உலகிலேயே மிகவும் விற்பனையான டி.வி.டி என்ற பெருமை இப்படத்தையே சாரும்.
# சிட்டிசன் கேன்

**சிட்டிசன் கேன்** (Citizen kane) 1941 ஆம் ஆண்டு வெளிவந்த ஆங்கிலத் திரைப்படமாகும்.ஓர்சன் வெல்ஸ் இயக்கத்தில் வெளிவந்த இத்திரைப்படத்தில் ஜோசப் கோட்டன் டோர்த்தி கோமிங்கோர் போன்ற பலர் நடித்துள்ளது குறிப்பிடத்தக்கது.
# சிட்டிசன் கேன்

## வகை

மர்மப்படம் / நாடகப்படம்
# சிட்டிசன் கேன்

## கதை

சார்ள்ஸ் ஃபோஸ்ட்டெர் கேன் ஒரு வியாபாரியின் மகனாவார் தனது சிறு வயதுமுதல் செல்வந்தராக இருக்கும் இவர் தனக்கென்ற ஒரு அரசியல் கட்சியை ஏற்படுத்திக்கொள்கின்றார்.பின்னர் அவ்வரசியலில் இருந்து படிப்படியே உயர்ந்து செல்லும் இவர் தனது காதலியைக் கண்டுகொள்ளாதுமிருக்கின்றார்.பணமே மிக முக்கியமானதாகக் கருதும் இவர் இறுதியில் தனது மிகப்பெரிய அரண்மனையின் தோற்றம் கொண்ட வீட்டில் தனியே இருக்கின்றார்.யாரின் உதவியுமின்றி தனியே இறந்தும் போகின்றார்.இவரின் வாழ்க்கையினை ஆரம்பத்தில் தெரிந்துகொள்ள முடியாத பத்திரிகையாளர் ஒருவர் அவரைப் பற்றிய தகவல்களை திரட்டிவருகின்றார்.இவரைப்பற்றி பலரும் பல கருத்துக்களைத்தெரிவிக்கும் பொழுது ரோஸ்பட் என்னும் பெயர் அடிபடுகின்றது அதென்ன ரோஸ்பட் என்ற ஆராய்வில் ஈடுபடுகின்றார் அப்பதிரிகையாளரும்.அச்சமயம் அவர் இறந்து போகும் பொழுது ரோஸ்பட் என்ற பெயரைக் கொண்ட பொருளை அவர் வாழ்ந்த மனையிலிருந்து கண்டெடுக்கின்றனர்.இதனைப் பற்றி பல விடயங்கள் ஆராய்ந்தும் அவர்களுக்கு அர்த்தம் தெரியவில்லை.அதே சமயம் அவர் இறக்கும் சமயமும் அந்த ரோஸ்பட் பெயரை உச்சரித்துவிட்டே இறக்கின்றார் என்பதும் குறிப்பிடத்தக்கது.அதன் பின்னர் அப்பெயரானது அவர் சிறுவயதில் உள்ளபோது அவர்வைத்துவிளையாடிய பனிச்சறுக்கு விளையாட்டுப்பொருளாகும், அச்சிறுவாழ்க்கையினை அவர் இறக்கும் பொழுது விரும்பியிருக்கின்றார் என்பதும் குறிப்பிடத்தக்கது.
# சிட்டிசன் கேன்

## விருதுகள்

### ஆஸ்கார் விருது

**வென்ற விருது:**
- சிறந்த திரைக்கதை - ஓர்சன் வெல்ஸ் மற்றும் ஹெர்மேன் ஜே.மன்கிவிக்ஸ்
**பரிந்துரைக்கப்பட்ட விருது:**
- சிறந்த திரைப்படம்
- சிறந்த இயக்குநர்
- சிறந்த நடிகர் - ஓர்சன் வெல்ஸ்
- சிறந்த படத்தொகுப்பு - ரோபேர்ட் வைஸ்
- சிறந்த கலை இயக்குநர் - பெரி ஃபெர்கசன், ஏ.ரோலாண்ட் ஃபீல்ட்ஸ், வான் நெஸ்ட் போல்க்லேஸ், டாரெல் சிவெரா
- சிறந்த ஒளிப்பதிவு(கறுப்பு வெள்ளைப்படம்) - கிரெக் டொலாண்ட்
- சிறந்த ஒலியமைப்பு - ஜோன் ஆல்பேர்க்
- சிறந்த இசையமைப்பு - பெர்னாட் ஹெர்மன்
# சாமுராய் ஜாக்

**சாமுராய் ஜாக்** (Samurai Jack) என்பது கார்டூன் நெட்வொர்க் தொலைக்காட்சி அலைவரிசையில் ஆகஸ்டு 2001 இலிருந்து செப்டம்பர் 2004 வரை ஒளிபரப்பப்பட்டு வந்த ஒரு சிறுவர்களுக்கான தொலைக்காட்சித் தொடர். ஜெண்டி டாட்டாகோவ்ஸ்கி என்பவரின் உருவாக்கத்தில் வெளியிடப்பட்ட இத்தொடர் உலகெங்கிலும் பல பகுதிகளில் உள்ள கார்டூன் நெட்வொர்க் ரசிகர்களாலும் பார்த்து மகிழப்பட்டது குறிப்பிடத்தக்கது.
# சாமுராய் ஜாக்

## குரல் நடிகர்

| சாமுராய் ஜாக் | ஃபில் லா மார் |
| --- | --- |
| அகு | மாகோ |
# பைசிக்கிள் தீஃவ்ஸ்

**பைசிக்கிள் தீஃவ்ஸ்** (Bicycle Thieves)திரைப்படம் இத்தாலி மொழியில் வெளிவந்த கலைப்படமாகும்.பிரபல கலைப்பட இயக்குனரான வித்தோரியொ டி சில்காவின் இயக்கத்தில் வெளிவந்த இத்திரைப்படமே இந்தியக் கலைப்பட இயக்குனரானசத்யஜித் ராயைத் திரைப்பட இயக்குநராக மாற்றியது என்பதும் குறிப்பிடத்தக்கது.
# பைசிக்கிள் தீஃவ்ஸ்

## வகை

கலைப்படம்
# பைசிக்கிள் தீஃவ்ஸ்

## கதை

இரண்டாம் உலக யுத்தத்தின் காலப்பகுதியில் இத்தாலி நாட்டில் வாழ்ந்த அந்தோனியோ சுவரொட்டிகள் ஒட்டும் வேலை செய்து வருகிறார். அவர் வேலை செய்யும் நிறுவனத்தின் சட்டப்படி ஒரு மிதிவண்டியை வைத்திருக்க வேண்டும் என்பது மிகவும் அவசியமானதாகக் கருதப்பட்டது. அந்தோனியோவின் மனைவியும் இவருக்கு தம்மிடம் இருந்த பொருளை விற்று அவருக்கு மிதிவண்டியொன்றை வாங்கித் தருகின்றார். அவர் மிதிவண்டியை நிறுத்திவிட்டு சுவரொட்டி ஒட்டிக் கொண்டிருக்கும்போது அந்த மிதிவண்டியும் திருட்டுப் போய்விடுகின்றது. திருட்டுப் போன மிதிவண்டியினைத் தேடி அலைகின்றனர் அந்தோனியோவும் அவரின் மகனும். இவ்வாறு பல இடங்களில் தேடியும் கிடைக்கப் பெறாத அந்த மிதி வண்டிக்காக ஒரு மிதிவண்டியைத் திருட நினைத்து திருடவும் சென்றார் அந்தோனியோ ஆனால் அம்மிதிவண்டிக்குச் சொந்தக்காரனோ அதனைப் பார்த்து பின்னர் மன்னித்து அனுப்புகின்றார். இவ்வாறு நடக்கும் காலத்தில் தனது வேலையை திரும்பப் பெறவும் முயற்சிக்கின்றார் அந்தோனியோ.
# லைஃப் இஸ் பியூட்டிஃபுல்

**வாழ்க்கை அழகானது** (இத்தாலிய மொழி: *La vita è bella*, *Life is beautiful*) 1997 ஆம் ஆண்டு வெளிவந்த இத்தாலிய மொழித் திரைப்படமாகும். இருப்பினும் ஆஸ்கார் விருதுகள் பிரிவில் பலவற்றிற்கும் பரிந்துரைக்கப்பட்டது குறிப்பிடத்தக்கது. மேலும் *சிறந்த வேற்று மொழித் திரைப்படத்திற்கான* ஆஸ்கார் விருதையும், *சிறந்த இசையமைப்பு*, *சிறந்த நடிகர்* போன்றவற்றிற்கான ஆஸ்கார் விருதுகளைப் பெற்றது.
# லைஃப் இஸ் பியூட்டிஃபுல்

## வகை

நாடகப்படம் / நகைச்சுவைப்படம்
# லைஃப் இஸ் பியூட்டிஃபுல்

## கதை

கதையின் ஆரம்பத்தில் யூதரான கைடோ டோரா (ரோபேர்ட்டோ பெனிக்னி) தனது குறும்புத்தனமான விளையாட்டுகளால் அனைவரின் மனதையும் கொள்ளை கொள்கின்றார். நகைச்சுவை உணர்வுகளால் பிரதிபலிக்கும் இவர், பிறப்பால் யூதர் எனும் காரணத்துக்காக, தனது மகனான ஜோஷுவாவுடன் ஜேர்மனிய நாசிப்படைகளால், சிறைக்கு அனுப்பப்படுகின்றார். ஜோஷுவாவின் பிறந்த நாள் கொண்டாட்டத்திற்காக ஆயத்தம் செய்யும் போது ஏற்படும் இந்நிகழ்வு பின்னர் அவர்களின் அழிவிற்கே என ஆரம்பத்தில் அறிந்து கொள்ளும் கைடோ தனது மகனிடம், "நாம் இப்பொழுது ஒரு விளையாட்டு விளையாடுகின்றோம் எனவும் மேலும் இச்சிறை மற்றும் அனைத்து காவலர்களும் ஒரு விளையாட்டே எனக் கூறுகின்றார்". மேலும் "ஒவ்வொரு காவலரும் தங்களிடம் கோபமாக உள்ளனர், ஏனெனில் அவர்களுக்கு வேண்டியதெல்லம் பீரங்கிதான், அப்பீரங்கிதான் நம்மிடம் வரப்போகின்றது என்னென்றால், யார் அதிகமாக புள்ளிகளை இவ்விளையாட்டில் பெறுகின்றாரோ அவருக்கே அப்பீரங்கி சொந்தமாகும்" எனவும் கூறிக்கொள்கின்றார் கைடோ. ஒரு கட்டத்தில் நேசப்படைகளால் ஜெர்மானிய படைகள் தாக்கப்படுகின்றன. அப்போது நடக்கும் குழப்பதில் தனது மனைவியைக் கைடோ காண முற்படும் பொது அவர் கொல்லப்படுகின்றார். இறுதியில் ஜோஷுவா தனது அம்மாவிடம் சேருகிறான். ஜோஷுவா தனது தந்தை தனக்காக செய்த தியாகத்தை சொல்லுவதோடு இத்திரைப்படம் முற்றுகிறது.
# இசுபைடர்-மேன் (திரைப்படம்)

**இசுபைடர்-மேன்** (Spider-Man) என்பது 2002 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இதே பெயரில் மார்வல் வரைகதையில் தோன்றும் கதாபாத்திரத்தை அடிப்படையாகக் கொண்டு கொலம்பியா பிக்சர்ஸ் மற்றும் மார்வெல் மகிழ்கலை ஆகியவை இணைந்து தயாரிக்க, சோனி பிக்சர்ஸ் இரிலீசிங் என்ற நிறுவனம் விநியோகம் செய்தது.  
லாரா ஜிஸ்கின் மற்றும் இயன் பிரைஸ் ஆகியோர் தயாரிக்கும் இந்த படத்திற்கு டேவிட் கோயப் என்பவர் திரைக்கதை எழுத, சாம் ரைமி என்பவர் இயக்கத்தில் தோபி மக்குயர், வில்லெம் டபோ, கிர்ஸ்டன் டன்ஸ்ட், ஜேம்ஸ் பிரான்கோ, கிளிப் ராபர்ட்சன் மற்றும் ரோஸ்மேரி ஹாரிஸ் போன்ற பல நடித்துள்ளார்கள்.  
ஸ்பைடர் மேன் என்ற படம் மே 3, 2002ஆம் ஆண்டு ஐக்கிய அமெரிக்காவில் வெளியாகி ஒரே நாளில் 43.6 மில்லியன் டாலர்களை வசூலித்தது. இது உலகளவில் 825 மில்லியன் அமெரிக்க டாலர்கள் வசூலித்து சாதனையைப் பெற்றிருப்பதும் குறிப்பிடத்தக்கது. ஒரு நாளிலேயே அதிக வசூல் சாதனையைப் பெற்ற திரைப்படமாக கின்னஸ் உலக சாதனைப் புத்தகத்தில் இடம்பெற்றிருப்பதும் குறிப்பிடத்தக்கது. இந்த திரைப்படத்தை தொடர்ந்து இசுபைடர்-மேன் 2 (2004) மற்றும் இசுபைடர்-மேன் 3 (2007) ஆகிய படங்கள் வெளியானது.
# கிரிசு

**க்ரிஷ்**, 2006ஆம் ஆண்டு வெளிவந்த இந்தி மொழி பொழுதுபோக்குத் திரைப்படமாகும். ராகேஷ் ரோஷனின் இயக்கத்தில் வெளிவந்திருக்கும் இத்திரைப்படத்தில் ஹிரித்திக் ரோஷன், பிரியங்கா சோப்ரா மற்றும் பலர் நடித்துள்ளனர். கோயி... மில் கயா என்ற திரைப்படத்தின் இரண்டாம் பாகமாக இப்படம் எடுக்கப்பட்டது. இத்திரைப்படம் இதே பெயரில் மொழிமாற்றப்பட்டு தமிழிலும் வெளிவந்தது. எனினும், இந்தி மொழி வடிவம் பெற்ற வணிக வெற்றியைத் தமிழ் வடிவம் பெறவில்லை. குழந்தைகளை கவரும் வண்ணம் இத்திரைப்படத்தின் கதையும் படமாக்கமும் இருந்தன.
# கிரிசு

## வெளியிணைப்புகள்

- க்ரிஷ் புகைப்படத் தொகுப்பு
# த சாடோ

**த சாடோ** (The Shadow) திரைப்படம் 1994 ஆம் ஆண்டில் வெளிவந்த ஆங்கிலத் திரைப்படமாகும்.1937 ஆம் ஆண்டு வால்டர் பி.கிப்சன் உருவாக்கிய கதாபாத்திரமான சாடோவே 1994 ஆம் ஆண்டு வெளிவந்த இத்திரைப்படத்தின் கருவாகும் 40 மில்லியன் அமெரிக்க டாலர்கள் செலவில் எடுக்கப்பட்ட இத்திரைப்படம் வரைபடக் கதைகள் பாணியில் அமைந்திருந்தது குறிப்பிடத்தக்கது.
# த சாடோ

## வகை

நாவல்படம் / தற்காப்புக்கலைப்படம்
# த சாடோ

## கதை

முதலாம் உலகப்போரில் அமெரிக்க இராணுவீரனாகப் பணியாற்றும் லாமொண்ட் கிரான்ஸ்டொன் (அலெக் பால்ட்வின்) போரில் ஏற்படும் வெறுப்புணர்வாலும் அலுப்புகளினாலும் போரிலிருந்து விலகி திபெத்து நாட்டில் போதைப் பொருட்களை விற்பவனாகவும் மேலும் பல தீய செயல்களிலும் ஈடுபடுபவனாகவும் விளங்குகின்றான்.இதற்கிடையில் அங்கு ஒரு புத்த மதப் பிக்குவினைச் சந்தித்துக்கொள்ளும் அவன் அங்கிருந்து மனதை ஒருங்கு நிலைப்படுத்தும் யுக்திகளை அறிந்தும் கொள்கின்றான்.அங்கிருந்து திருந்திய மனதுடையவனாகச் செல்லும் லாமொண்ட் அமெரிக்காவில் ஏற்படும் தீய சம்பவங்களையும் பிரச்சனைகளையும் தீர்ப்பதற்காக இரவு நேரங்களில் போராடவும் செய்கின்றான்.இச்சமயம் அங்கு வரும் ஜென்ஹிஸ் கானின் சீடனான ஷிவான் கானால் பலமுறை தாக்குதலுக்கு உட்படுத்தப்படுகின்றான் லாமொண்ட்.பல தந்திர மாஜாயாலச் சக்திகளைப் பெற்றிருந்த ஷிவான் கான் லாமொண்டின் மனதினை அவன் கட்டுப்பாடிற்குள் கொண்டுவருவதற்காக முயற்சிகளும் செய்கின்றான்.இவற்றை எவ்வாறு எதிர்கொள்கின்றான் லாமொண்ட் என்பதே திரைக்கதையின் முடிவாகும்.
# பேட் மேன் (திரைப்படம்)

**பேட் மேன்** (**Batman**)திரைப்படம் 1989 ஆம் ஆண்டு வெளிவந்த ஆங்கிலத் திரைப்படமாகும்.சிறந்த கலை அமைப்பிற்கான ஆஸ்கார் விருதைப் பெற்ற திரைப்படம் பேட்மேன் என்பது குறிப்பிடத்தக்கது.வோப் கேன் மற்றும் பில் பின்கெர் போன்றவர்களின் கண்டுபிடிப்பில் வெளிவந்த வவ்வால் மனிதன் இத்திரைப்படம் வெளிவருவதற்கு முன்னர் சிறுவர்களுக்கான நாவல் முறையில் வெளிவந்ததென்பது குறிப்பிடத்தக்கது.
# பேட் மேன் (திரைப்படம்)

## கதை

கொலை கொள்ளைகள் என நிகழும் கோதாம் நகரத்தில் புதிதாக வந்த வௌவால் மனிதன் என்றழைக்கப்பட்டவனால் பொது மக்கள் காப்பாற்றப் படுகின்றனர்.இவ்வௌவால் மனிதன் யார் என்பதனை அறியப் பலரும் விருப்பம் கொண்டனர்.ஆனால் எவராலும் வௌவால் மனிதன் பற்றிய விடயங்கள் அறிய முடியாமல் இருந்தது.ஆனால் பிந்தைய காலங்களில் வௌவால் மனிதன் ஒரு சாதாரண மனிதனான புரூஷ் வேய்ன் என்பவர் என்பதனை அறிந்து கொள்கின்றாள் கோதாம் நகரப் புகைப்படம் எடுப்பவரான விக்கி வேல் என்னும் ஒரு பெண்.பின்னர் அங்கு பொதுமக்களின் அழிப்பிற்குக் காரணமாக விளங்குகின்றான் ஜோக்கர் என்றழைக்கப்பட்டவன் கோதாம் நகரின் அழிவைத் தானே ஏற்படுத்தப்போவாதாக அனைவரையும் பயமுறுத்துகின்றான்.மேலும் புகைப்படம் எடுப்பவளான விக்கி வேலை தன்னுடன் கடத்திச் செல்கின்றான்.
பேட்மேனை கோதாம் நகரத்தில் இருந்து அழித்து அந்நகரத்தினை தானே ஆளவேண்டும் என்ற அவாவினால் விக்கி வேலைக் கடத்திச் செல்கின்றான்.இதனை அறிந்த வவ்வால் மனிதனான புரூஷ் அவனை அழித்து விக்கியைக் காப்பாற்றுகின்றான்.
# ரங் தே பசந்தி (திரைப்படம்)

***ரங் தே பசந்தி *** (இந்துஸ்தானி: रंग दे बसंती, رنگ دے بسنتى) திரைப்படம் ஜனவரி 26,2006 ஆம் ஆண்டு வெளிவந்த பாலிவுட் திரைப்படமாகும்.கோல்டன் குலோப் விருதிற்காக ஜூலை 6,2006 ஆம் ஆண்டும் மற்றும் 2007 ஆம் ஆண்டு நடைபெற்ற ஆஸ்கார் விருதுகளுக்காகவும் பரிந்துரைக்கப்பட்டது இத்திரைப்படம் மேலும் இந்திய ரூபா 345.5 கோடி வரையிலான வசூல் சாதனையை இத்திரைப்படம் பெற்றிருப்பதும் குறிப்பிடத்தக்கது.
# ரங் தே பசந்தி (திரைப்படம்)

## கதை

பிரித்தானியாவைச் சேர்ந்த பெண்மணியொருவர் தனது பாட்டனார் டைரியில் குறிப்பிட்டிருந்தது போன்று இந்திய சுதந்திரப் போராட்ட வீரர்களைப் பற்றி விபரணப்படம் எடுப்பதற்காக இந்தியாவிற்கு வருகை தருகின்றார்.அங்கு இவரின் தோழியாகப் பழகும் சோனியா (சோகா அலி கான்) மூலம் இவரின் திரைப்படத்தில் நடிப்பதற்குத் தேவையான கதாபாத்திரங்களாக டல்ஜீத் (அமீர் கான்) கரன் சிங்கனியா (சித்தார்த்),அஸ்லாம் (குனால் கபூர்),மற்றும் சுகி (ஷர்மான் ஜோஷி) போன்றவர்களை அறிந்துகொள்கின்றார்.ஆரம்பத்தில் இதனை மறுக்கும் அவர்கள் பின்னர் நடிப்பதற்கு ஒப்பும் கொள்கின்றனர்.இவர்களைத் தொடர்ந்து அரசியல்வாதியாக விளங்கும் லக்ஸ்மன் பாண்டே (அதுல் குல்கர்னி)யும் சேர்ந்து கொள்கின்றார்.இவ்விபரணப் படத்தின் மூலம் இந்திய சுதந்திரப் போராட்டத்தின் வரலாற்று உண்மைகளை அறியும் இவர்கள் இந்தியாவிற்கு உதவி புரிவதில் தீவிரம் அடைகின்றனர்.இதனைத் தொடர்ந்து சோனியாவின் கணவரான விமான ஓட்டுநரான அஜெய் (மாதவன்)
விபத்தில் இறந்து விட்டதாகச் செய்திகள் வந்தன.இச்செய்தி பின்னர் அரசியல்வாதிகளின் பொய்யான கூற்றென்பதனை அறியும் இவரின் நண்பர்கள் அமைதி முறையில் போராடுகின்றனர்.இதனைப் பொருட்படுத்தாது இருக்கும் இந்திய அரசியல்வாதிகளை வன்முறை மூலம் அணுக ஆரம்பிக்கின்றனர்.வன்முறையில் ஈடுபட்டனரா மேலும் இதன் பின்னர் என்ன நடந்தது என்பது கதையின் முடிவாகும்.
# ரங் தே பசந்தி (திரைப்படம்)

## வெளியிணைப்புகள்

- அதிகாரப்பூர்வத் தளம்
- ஜஎம்டிபி இணையத்தில்
# தேவ்தாஸ் (2002 திரைப்படம்)

**தேவ்தாஸ்** திரைப்படம் 2002 ஆம் ஆண்டில் 10.9 மில்லியன் அமெரிக்க டாலர்கள் கொண்டு தயாரிக்கப்பட்ட மேலும் இந்தியாவில் 2002 வரை அதிக பணம் கொண்டு தயாரிக்கப்பட்ட ஹிந்தித் திரைப்படமும் ஆகும்.
# தேவ்தாஸ் (2002 திரைப்படம்)

## வகை

நாடகப்படம் / காதல்படம்
# தேவ்தாஸ் (2002 திரைப்படம்)

## கதை

லண்டனிலிருந்து இந்தியாவிற்கு புறப்படும் தேவ்தாஸ் (ஷா ருக் கான்) அங்கு சிறுவயது தோழியான அண்டை வீட்டுத் தோழியான பார்வதியைச் (ஜஸ்வர்யா ராய்) சந்தித்துக்கொள்கின்றார்.இவரை வரவேற்கும் பார்வதியின் பெற்றோர் பார்வதிக்கே தேவ்தாஸைத் திருமணம் செய்து வைப்பதென ஏற்பாடு செய்கின்றனர்.ஆனால் தேவ்தாஸின் சகோதரியோ பார்வதியின் தாயார் ஒரு கூத்தாட்டக்காரி என்றும் மேலும் பார்வதியத் திருமணம் செய்து கொண்டால் கௌரவம் குறைந்துவிடும் எனவும் கூறுகின்றார்.இதனைக் கேட்டு கோபம் கொள்ளும் பார்வதியின் தாயும் பார்வதிக்கு வேறு மாப்பிள்ளையைப் பார்க்கின்றனர்.தேவ்தாஸும் தனது இறுதி மூச்சுவரை பார்வதியை நினைத்து மது அருந்தியே தன் உயிரை மாய்த்துக் கொள்கின்றார்.
# மதர் இந்தியா

**மதர் இந்தியா**(**இந்தியத் தாய்**) இத்திரைப்படம் 1957 ஆம் ஆண்டில் வெளிவந்த ஹிந்தி மொழித் திரைப்படமாகும்.மேலும் இந்திய திரைப்பட வரலாற்றில் முதல் முறையாக ஆஸ்கார் விருதிற்குப் பரிந்துரைக்கப்பட்ட இந்தியத் திரைப்படம் என்ற பெருமையைக் இத்திரைப்படம் கொண்டிருப்பது குறிப்பிடத்தக்கது.
# மதர் இந்தியா

## கதை

புதிதாக திருமணமாகும் தம்பதியினர்களான ரதாவும் சாமுவும் தோட்ட வேலை பார்த்துக் கொள்ளும் தொழிலாளலர்களும் இருவரிடத்தும் மிகுந்த அன்பும் கொண்டவர்களாகவும் விளங்கினர்.ஆனால் அத்தோட்ட வேலைகளூக்கு உதவும் வகையில் அவர்கள் ஒருவனிடம் கடன் உதவி கேட்டுப் பெற்றிருந்தனர்.கடனுதவியை வழங்கியவனோ வட்டிப் பணத்தைப் பெறுவதற்குப் பதிலாக சாமுவின் நிலத்தில் பல கால்வாசியைப் பெற்றான் வஞ்சகமாக.இதனை அறியாதவர்களாக படிப்பறிவு பெற்றிராத சாமுவும் அவன் மனைவியும் பின்னைய காலங்களில் பெரும் துயருக்கு உள்ளாகின்றனர்.
சிறிது காலங்களில் கணவனை இழக்கும் ராதா தன் பிள்ளைகளைப் பட்டினிப் பசியிலிருந்து காப்பாற்றுவதற்கு துயரங்களையும் பொருட்படுத்தாது உழைக்கின்றார்.பின்னர் அவரின் இரு மகன்களும் வளர்ந்து அவரை எந்த ஒரு குறையுமின்றி வைத்திருக்கின்றனர்.இரு மகன்களில் ஒருவன் மட்டும் எதற்கும் அஞ்சாதவனாகப் பிறந்தான்.அவன் தனது தாயை மதிக்காது தம் நிலச்சொத்துக்களை அபகரித்து குடும்பத்தினை ஏமாற்றிய கடனுதவி செய்தவனை கொலை செய்கின்றான்.இதனைப் பலமுறை தடுத்தும் ராதாவால் அவளிம் இரண்டாவது மகனை நல்லவனாக உயர்த்த முடியவில்லை.திடீரென ஒரு நாள் அவன் காதலித்திருந்த பெண் வேறொருவனுக்கு மணமாகப் போவது தெரிந்து மணப்பெண்ணாக கோலம் பூண்டிருந்த பெண்ணை அலாக்காகத் தூக்கிச் சென்றான் இதனைப் பார்த்த தாயார்.அவனைத் தன் கைகளினாலேயே சுட்டு வீழ்த்துகின்றார்.
# மிஸ்டர் அண்ட் மிஸ்ஸிஸ் ஐயர்

**மிஸ்டர் அண்ட் மிஸ்ஸிஸ் ஐயர்** (**Mr. and Mrs. Iyer**) 2002 ஆம் ஆண்டு வெளிவந்த இத்திரைப்படத்தினை பிரபல இந்தியத் திரைப்பட இயக்குனரான அபர்ணா சென் இயக்கினார்.
# மிஸ்டர் அண்ட் மிஸ்ஸிஸ் ஐயர்

## வகை

நாடகப்படம்
# மிஸ்டர் அண்ட் மிஸ்ஸிஸ் ஐயர்

## கதை

**மீனாக்சி ஐயர்** (கொங்கொன சென் சர்மா) தமிழ் பிராமண குடும்பத்தைச் சேர்ந்தவராவார். மீனாக்சி தனது 9 மாத பிள்ளையுடன் பேருந்தில் நண்பரின் இல்லத்திற்குச் செல்லும் வழியில் **ராஜா சௌத்ரி** (ராகுல் போஸ்) எனும் இஸ்லாமிய இளைஞரைச் சந்திக்கின்றார். ஆரம்பத்தில் அவர் ஒரு இந்துவென நினைத்துப் பழகும் பின்னர் ஒரு இஸ்லாமியர் எனத் தெரிந்து அவரிடம் இருந்து விலகியே இருக்கவும் காணப்பட்டார். அவர்கள் பயணம் செய்யும் பேருந்து திடீரென வரும் இந்துக் கும்பலால் தடுத்து நிறுத்தப்படுகின்றது. இஸ்லாமியர்களாக உள்ள அனைவரையும் கொலை செய்யப் போவதாகக் கூறிக்கொள்ளும் அக்கும்பல் இஸ்லாமிய மதத்தவர்களை அழைக்கும் போது அங்கு தன்னுடன் இருந்த ராஜாவைக் மனிதாபிமான அடிப்படையில் காட்டிக் கொடுக்க மறுக்கின்றார் மீனாக்சி. அதே வேளை அக்கும்பல் அங்கு இஸ்லாமியர்களாக இருந்த முதியவர்களை வெளியே வலுக்கட்டாயமாக அழைத்துச் செல்கின்றது. சிறிது நேரங்களில் அருகில் இருக்கும் ஊருக்கு செல்லும் இருவரும் அங்கிருந்த விடுதியொன்றில் தங்குகின்றனர். பின்னர் அங்கு வரும் பலர் கேட்கும் போதெல்லாம் ராஜா தனது கணவர் என அவரைக் காப்பாற்றுவதற்காக கூறிக்கொள்ளும் மீனாக்சி இறுதியில் அவரை காப்பாற்றி பின்னர் புகையிரத நிலையத்திலிருந்து பிரிந்து செல்கின்றார்.
# மிஸ்டர் அண்ட் மிஸ்ஸிஸ் ஐயர்

## விருதுகள்

**2002 லோகார்னோ சர்வதேச திரைப்பட விழா (சுவிர்சலாந்து)**
- வென்ற விருது - நெட்பாக் விருது - அபர்ணா சென்
- இரண்டாவது இடம் - யூத் ஜூரி விருது - அபர்ணா சென்
- பரிந்துரைக்கப்பட்டது- கோல்டென் லெபெர்ட் - **மிஸ்டர் அண்ட் மிஸ்ஸிஸ் ஐயர்** - அபர்ணா சென்  
**2002 ஹவாய் சர்வதேச திரைப்பட விழா (அமெரிக்கா)**
- வென்ற விருது - சிறந்த திரைப்படம் - **மிஸ்டர் அண்ட் மிஸ்ஸிஸ் ஐயர்** - அபர்ணா சென்  
**2003 பிலடெல்பியா திரைப்பட விழா (அமெரிக்கா)**
- வென்ற விருது - மக்கள் விருது- **சிறந்த திரைப்படம்** - **மிஸ்டர் அண்ட் மிஸ்ஸிஸ் ஐயர்** - அபர்ணா சென்  
**2003 தேசிய திரைப்பட விருது (இந்தியா)**
- வென்ற விருது - கோல்டன் லோட்டஸ் விருது- **சிறந்த இயக்குநர்** - அபர்ணா சென்
- வென்ற விருது - சில்வெர் லோட்டஸ் விருது- **சிறந்த நடிகை** - கொங்கொன சென் சர்மா
- வென்ற விருது - சில்வெர் லோட்டஸ் விருது- **சிறந்த திரைக்கதை** - அபர்ணா சென்
- வென்ற விருது - நர்கிஸ் டட் விருது- **சிறந்த திரைப்படம்**- **மிஸ்டர் அண்ட் மிஸ்ஸிஸ் ஐயர்** - அபர்ணா சென், N. வெங்கடேசன்  
**2003 சினிமனிலா சர்வதேச திரைப்பட விழா (பிலிப்பைன்ஸ்)**
- வென்ற விருது - **சிறந்த திரைக்கதை** - அபர்ணா சென்
# செப்டம்பர் 20

## பிறப்புகள்

- 1870 &ndash; இரா. இராகவையங்கார், தமிழக நூலாசிரியர், உரையாசிரியர், கவிஞர், மொழிபெயர்ப்பாளர் (இ. 1946)
- 1908 &ndash; ப. ராமமூர்த்தி, இந்திய மார்க்சிய அரசியல்வாதி (இ. 1987)
- 1920 &ndash; சி. ஆர். ராவ், இந்திய-அமெரிக்க கணிதவியலாளர், புள்ளியியலாளர்
- 1923 &ndash; நாகேசுவரராவ், தென்னிந்திய நடிகர், தயாரிப்பாளர் (இ. 2014)
- 1940 &ndash; டாரோ ஆசோ, சப்பானின் 92வது பிரதமர்
- 1946 &ndash; மார்க்கண்டேய கட்சு, இந்திய நீதிபதி, வழக்கறிஞர்
- 1948 &ndash; ஜார்ஜ் ஆர். ஆர். மார்ட்டின், அமெரிக்க எழுத்தாளர்
- 1949 &ndash; மகேசு பட், இந்திய இயக்குநர், தயாரிப்பாளர்
- 1952 &ndash; மனுவேல் செலாயா, ஒந்துராசின் அரசுத்தலைவர்
- 1971 &ndash; மிஷ்கின், தமிழகத் திரைப்பட இயக்குநர்
- 1984 &ndash; சௌந்தர்யா ரஜினிகாந்த், தமிழ்த் திரைப்பட வரைகலை வடிவமைப்பாளர், இயக்குநர், தயாரிப்பாளர்
- 1991 &ndash; ஸ்பென்சர் லோக்கே, அமெரிக்க நடிகை
# செப்டம்பர் 20

## இறப்புகள்

- 1796 &ndash; யுவான் ஒசே எலுயார், எசுப்பானிய வேதியியலாளர், கனிமவியலாளர் (பி. 1754)
- 1840 &ndash; யோசே கஸ்பார் ரொட்டிரிகே தி பிரான்சியா, பரகுவே அரசியல்வாதி (பி. 1766)
- 1863 &ndash; ஜேக்கப் கிரிம், செருமானிய பண்பாட்டு ஆய்வாளர் (இ. 1785)
- 1927 &ndash; பர்கதுல்லா, இந்திய விடுதலைப் போராட்ட வீரர், எழுத்தாளர் (பி. 1854)
- 1928 &ndash; நாராயணகுரு, இந்திய ஆன்மிகவாதி, சமூக சீர்திருத்தவாதி (பி. 1855)
- 1933 &ndash; அன்னி பெசண்ட், ஆங்கிலேய பிரம்மஞானி, பெண்ணிய செயற்பாட்டாளர் (பி. 1847)
- 1996 &ndash; பால் ஏர்டோசு, அங்கேரிய-போலந்து கணிதவியலாளர் (பி. 1913)
- 1999 &ndash; டி. ஆர். ராஜகுமாரி, தமிழ்த் திரைப்பட நடிகை (பி. 1922)
- 2011 &ndash; புர்கானுத்தீன் ரப்பானி, ஆப்கானித்தானின் 10வது அரசுத்தலைவர் (பி. 1940)
- 2015 &ndash; ஜக்மோகன் டால்மியா, இந்தியத் தொழிலதிபர் (பி. 1940)
# செப்டம்பர் 20

## சிறப்பு நாள்

- விடுதலை நாள் (தெற்கு ஒசேத்தியா)
- குழந்தைகள் நாள் (செருமனி)